kardosdrur/scandi-wiki huggingface dataset:
Forbundsdagsvalget 1990

Forbundsdagsvalget i Tyskland i 1990 blev afholdt den 2. december 1990 og var det første frie fællestyske valg siden 1933 til Forbundsdagen. Valget fandt sted kort tid efter den tyske genforening. Det var det første valg til Forbundsdagen, hvor borgerne i det tidligere DDR og borgerne i Berlin kunne deltage.

Resultater
Euforien som fulgte genforeningen gav de regerende partier (CDU/CSU og FDP) en betydelig fordel i både Vesttyskland og det tidligere DDR. Helmut Kohl blev genvalgt som kansler og regeringspartierne fik øget opbakning.

Ved dette valg blev spærregrænsen brugt separat på den nye og den gamle dele af Forbundsrepublikken. Partier som opstillede til valg i begge dele af landet og kom over spærregrænsen i bare én af delene, blev repræsenteret med de mandater som tilsvarede den totale stemmeandel.

På grund af denne regel kom afløseren for DDR’s tidligere regeringsparti SED, PDS (Partiet for demokratisk socialisme) ind i Forbundsdagen, selv om de i alt fik mindre end 5 % af stemmerne. På den anden siden faldt De grønne fra det tidligere Vesttyskland ud af Forbundsdagen, selv om de samlet set fik over 5 %. Grunden var, at De grønne i det gamle Vest- og Øst-Tyskland ikke havde fusioneret før valget, ligesom de reklamerede med to partier (Die Grünen i vest og Bündnis 90/Die Grünen i øst), hvoraf kun østpartiet passerede spærregrænsen. PDS fik 1.003.631 stemmer i det tidligere DDR (888.698 færre end ved det sidste Volkskammervalg)  og 125.947 i Vesttyskland, hvor en politiker (Ulla Jelpke), som repræsenterede Nordrhein-Westfalen, blev valgt ind for partiet.

1 Der er angivet to ændringer. Den første kolonne angiver ændringerne i forhold til det foregående valg til Forbundsdagen. Den andre kolonner med kursive tal sætter ændringen i forhold til sammensætningen af Forbundsdagen umiddelbart før valget i 1990. Grundene til de til dels store afvigere er:

 Som en del af foreningstraktaten mellem DDR og Forbundsrepublikken Tyskland var staterne blevet enig om at DDRs Folkekammer (Volkskammer) skulle sende 144 repræsentanter til Forbundsdagen fra og med den 3. oktober 1990. Disse repræsentanter var blevet valgt af Folkekammeret den 28. september 1990 i tråd med Folkekammerets sammensætning efter Volkskammervalget den 18. marts 1990.
 Borgere fra  Vestberlin havde tidligere ikke haft stemmeret ved valg til Forbundsdagen. Grunden var at Vestberlin var underlagt direkte kommando fra de allierede og derfor officielt ikke var del af Forbundsrepublikken. I stedet for sendte Vestberlins delstatsparlament (Abgeordnetenhaus) 22 repræsentanter til Forbundsdagen som havde tale-, men ikke stemmeret. Fra og med den 8. juni 1990 havde de imidlertid fået fulde parlamentariske rettigheder.
 Desuden havde tre medlemmer af De grønne forladt partiet i løbet af Forbundsdagens seneste valgperiode. Disse var efter dette partiløse. (Derfor taber «Andre» tre mandater i tabellen over.)

Eksterne henvisninger 

 Valgersultater på internettsiden til Statistische Bundesamt 

Politiske valg i 1990
Politiske valg i Tyskland
Forsvarsdepartementet (Sverige)

Forsvarsdepartementet ( (FöD)) er det svenske Forsvarsministerium. Ministeriet har ansvaret for det svenske totalforsvar. 

Ansvarsområdet omfatter det militære og civile forsvar, sikkerhedspolitik, efterretningsvæsen, værnepligt, frivillighedsorganisationer, hjemmeværn, den statslige redningstjeneste og kystbevogtningen.

Ministeriet blev dannet den 1. juli 1920, da Sjöförsvarsdepartementet og Lantförsvarsdepartementet blev slået sammen.

Myndigheder
Ministeriet har ni myndigheder under sig:
Försvarsmakten
Försvarets materielverk
Totalförsvarets rekryteringsmyndighet
Försvarets radioanstalt
Försvarsexportmyndigheten
Totalförsvarets forskningsinstitut
Myndigheten för samhällsskydd och beredskap
Kustbevakningen
Statens haverikommission

 
Etableret i 1920
Svenske myndigheder
Sveriges militær
Forsvarsministerier
Sveriges ministerier
Republikanerne (Tyskland)

Republikanerne (Die Republikaner, REP) er et højreorienteret politisk parti i Tyskland. Det er særlig optaget af indvandringspolitik. Det blev grundlagt i 1983 af tidligere CSU-politikere Franz Handlos og Eckhard Voigt. Det ledes i dag af Johann Gärtner. I 1980'erne havde partiet flere sæder i Europa-parlamentet samt i parlamentetet i den tyske delstat Baden-Württemberg. For tiden opnår partiet omkring 1% ved valg, dermed falder det under spærregrænsen på 5% i nationale valg.

Henvisninger 
 Die Republikaner, hjemmeside
 Ungdomsorganisation 
 Partiavis Zeit für Protest

Politiske partier i Tyskland
Etableret i 1983
Natura 2000-område nr. 67 Borris Hede

Natura 2000-område nr. 67 Borris Hede er et habitatområde (H60) og fuglebeskyttelsesområde (F37), der har et areal på i alt 4.778 ha som ejes af staten. Området benyttes af Forsvaret, som kalder det Borris skydeterræn, og der er adgang forbudt uden tilladelse, og der er derfor stort set ingen færdsel i den centrale del. Det meste af heden ligger i Ringkøbing-Skjern Kommune, men den østligste del ligger i Herning Kommune. Området ligger omkring 10 km øst for Skjern og Tarm og sydvest for Sønder Felding i Vestjylland, syd for Skjern Å, og Omme Å krydser gennem hedens sydlige del. Området var hjemsted for en af de sidste større bestande af urfugle i Danmark

Det er landsts største hedeområde hvor de dominerende naturtyper er tør og våd hede, men der er også væsentlige forekomster af moser og kær. Omkring 12 % er skovbevokset med overvejende nåletræsbevoksninger mens de få løvtræs­bevoksninger domineres af eg og birk.

Det flade, sandede terræn er et typisk hedeslettelandskab dannet af aflejringer fra smeltevand fra sidste istid. Området er af såvel national som international betydning i kraft af de landskabelige samt flora- og faunamæssige naturværdier.

Udpegningsgrundlag for fuglebeskyttelsesområdet 
På fuglebeskyttelsesområdet Borris Hede er der bestande af truede hedefugle, og det er et af de sidste steder med ynglende hjejle i Danmark.
Der er også en lille, men fast bestand af ynglende tinksmed, og der har i nyere tid ynglet mosehornugle. Der findes
en stor bestand af rødrygget tornskade og enkelte par stor tornskade. I 2012 begyndte havørnen at yngle i området.

Fuglebeskyttelsesområdet er udpeget af hensyn til:

Ynglefugle:
 Rørdrum
 Rørhøg
 Hjejle
 Tinksmed
 Mosehornugle
 Rødrygget tornskade
Tilføjet for planperiode 2016-21:
 Hedehøg
 Natravn
 Hedelærke

Fredninger 
Staten opkøbte 1.830 ha i 1903 og siden da har arealet været fredet; I 1953 blev yderligere 2.900 ha overvejende landbrugsarealer opkøbt, - disse er ikke fredet, men er omfattet af en plejeplan.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Ringkøbing-Skjern Kommune, og naturplanen koordineres med vandplanen for 1.8 Hovedvandopland Ringkøbing Fjord .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ringkøbing-Skjern Kommune
EU-habitatområder i Danmark
Fuglebeskyttelsesområder i Danmark
Ramsarområder i Danmark
Fredede arealer i Danmark
Hossein Shahabi

Hossein Shahabi (persisk: حسین شهابی, født 1967 i Tabriz, Iran, død 22. januar 2023) var en iransk filminstruktør, forfatter og filmproducent. I 2013 blev hans film The Bright Day nomineret til Den Gyldne Astor Award ved den internationale filmfestival Mar del Plata, Argentina.

Filmografi 
 The Sale (2014)
 The Bright Day (2013)
 For the Sake of Mahdi (2012)
 Photo (2001)
 Wars og Treasure (2000)

Eksterne henvisninger 
 
 iranske film database
 Mar del Plata filmfestival

Filminstruktører fra Iran
Manuskriptforfattere fra Iran
Fotografer
Personer fra Teheran
Jensen boks

Jensen boksen er et standardapparat til måling af reaktionstid, især i forhold til forskelle i intelligens. Boksen blev udviklet af psykologen Arthur Jensen fra University of California. 

Da Jensen skabte apparaturet, var sammenhænge mellem simple valg og reaktionstid blevet påvist i mange hundrede undersøgelser. Ian Deary og kolleger, i en undersøgelse på 900 personer, viste korrelationen mellem IQ og simpel valg reaktionstid til at være -0.3 og -0.5 for reaktionstid med flere valgmuligheder 

En Jensen boks er som standard omkring 20 tommer lang og 12 tommer dyb, med en skrå flade, hvorpå 8 knapper er opstillet i en halvcirkel, med en 'hjem' nøgle i nederste center. Over hver knap er en lille LED-lampe, som kan lyse, og boksen indeholder en højttaler til afspilning af lydsignaler.

Ifølge Hicks lov, bliver reaktionstider (RT) langsommere efter log2 af antallet af valgmuligheder præsenteret. Når alle undtagen én knap er dækket, er responstid hurtig og omvendt langsom, når alle 8 muligheder er tilgængelige.

Simple reaktionstid korrelerer omkring 0,4 med generel intelligens.

Se også 
 Intelligens

Referencer

Kognitionspsykologi
Måleinstrumenter
Mikael Damberg

Lars Mikael Damberg (født 13. oktober 1971 i Solna) er en svensk politiker for Socialdemokraterna, som har været riksdagsmedlem i Sverige siden 2002. Han blev valgt ind i riksdagen for Stockholms läns valgkreds på plads 114. Damberg har siden 23. februar 2012 været Socialdemokraternas gruppeleder, og var forbundsleder for Sveriges Socialdemokratiska Ungdomsförbund (SSU) i perioden 1999-2003.

Kilder 

Socialdemokrater fra Sverige
Erhvervsministre fra Sverige
Emil Olsen

Emil Olsen er en dansk murersvend og formand for 3F Ungdom siden maj 2014. Derudover også formand for den lokale afdeling af 3F ungdom i Ålborg, og medlem af Kommunistisk Parti i Danmark siden 2009, som han opstillede for til kommunalvalget i 2013 i Vesthimmerland, han opnåede dog ikke at blive valgt.

Kilder 

Fagforeningsfolk fra Danmark
Kommunister fra Danmark
David X. Cohen

'David Samuel Cohen (født 13. juli 1966), bedre kendt under sit professionelle navn David X. Cohen, er en amerikansk tv-forfatter. Han har skrevet til The Simpsons, og han er ledende manuskriptforfatter og executive producer på animationsserien Futurama.

Personer fra USA
Forfattere fra USA
Sveriges överbefälhavare

Överbefälhavaren (ÖB) er det højeste militære embede i Sverige.
Överbefälhavaren er Forsvarschef.

Han er øverstkommanderende og chef for Försvarsmakten, der er det svenske forsvars militære organisation. Indehaveren har, sammen med kongen, den højeste officersgrad, general eller admiral.

Frem til 1975 fungerede landets statschef (kongen) officielt også som øverstkommanderende.

Eksterne links 
 Hjemmeside 

Militære titler
Sveriges militær
Peplos

Peplos eller peplon var et kvindeligt
rituelt klædningsstykke i den antikke gudstjeneste.

Stoffet var af fin kvalitet så det kunne falde
i rige og tætte folder over underdragten, der kunne være en chiton, og
det var overdådigt broderet på borterne.
Med den klædtes Pallas Athenes billedstøtte ved
panathenæernes fest, Panathenaia, og det samme var
tilfældet i Troja. Samme peplos tillagdes også Venus.

Senere blev peplos optaget som herskerattribut, peplos imperatorium,
og blev navnet for ethvert pragtklædebon.

I en enklere udførelse blev den til daglig brug båret af kvinder som overklædning.

Galleri

Noter

Kilde 
 , bind 18, side 1077 af museumsinspektør Elna Mygdal

Eksterne henvisninger 
  Wikimedia Commons har flere filer relaterede til Peplos − Peplos Kore
 Illustration af peplos og "Peplos" hos Den Store Danske
 "Mode à la Grecque"  ('Græske moder') − Tegninger af antikke græske dragter med tysk ledsagetekst



Overkropsbeklædning
Grækenland i antikken
The X Factor (Storbritannien, sæson 5)

Den femte sæson af The X Factor havde premiere og afslutning i 2008. Dermot O'Leary fortsatte som vært, mens Fearne Cotton var erstattet som The Xtra Factor af Holly Willoughby. Louis Walsh, Dannii Minogue og Simon Cowell vendte tilbage som dommere og de fik selskab af Cheryl Cole, der erstattede Sharon Osbourne. Vinderen var Alexandra Burke.

Auditions fandt sted i London, Birmingham, Manchester, Cardiff og Glasgow. Louis Walsh fik grupperne, Dannii Minogue fik dem over 25, Cheryl Cole fik pigerne (14-25) og Simon Cowell fik drengene (14-25).

The X Factor (Storbritannien)
Deaminering

Deaminering er fjernelsen af en amingruppe fra et molekyle. Enzymer der katalyserer denne reaktion kaldes deaminaser.

I menneskekroppen foregår deaminering primært i leveren, dog deamineres glutamat også i nyrerne. Deaminering er den proces hvor aminosyrer nedbrydes, hvis der er overskud af proteinindtagelse. Aminogruppen fjernes fra aminosyren og omdannes til ammoniak. Resten af aminosyren består af hovedsagelig carbon og hydrogen, og recirkuleres eller oxideres til energi. Ammoniak er giftigt for det menneskelige system og enzymer omdanner det til urinstof eller urinsyre ved tilsætning af kuldioxid (som ikke betragtes som en deamineringsproces) i ureacyklussen, som også finder sted i leveren. Urinstof og urinsyre kan diffundere ind i blodet, og derefter udskilles i urinen.

Kemiske reaktioner
Islas Ballestas

Islas Ballestas er en gruppe af små øer nær byen Paracas i Paracasdistriktet i Piscoprovinsen i regionen Ica, der ligger på den sydlige kyst af Peru. De består hovedsagelig af klippeformationer og dækker et anslået areal på 0,12 km². Øerne er et vigtigt habitat for  guanayguano-fuglen, den blåfodede sule. Derudover bor der også Humboldtpingviner og to arter af sæler (pelssæler og søløver).

Perus geografi
Øgrupper
Jernbanetransport på Nauru

Jernbanetransport på Nauru blev brugt til at transportere fosfat fra øens indre til moler på vestkysten af øen i Aiwo. Til dette formål blev der bygget en 3,9 kilometer lang, 2 fod (610 mm) smalsporet jernbane af Pacific Phosphate Company i 1907.

Overblik 

Sporvidde blev opgraderet til 914 mm af British Phosphate Commission i 1920. Tidligere brugt man dampmaskiner som fremdift til togene, men i dag bliver der brugt dieselmotorer til at rive togene, selvom traktorer også bruges nogle gange.

Jernbanens fremtid er usikker, da Naurus fosfatressourcer næsten er opbrugt. Togene kørte stadig i 2008.

Naurus fosfattog ses på adskillige frimærker fra Nauru, inklusiv serien fra 1980 (Yvert no. 211-213) og en anden fra 1985 (Yvert no. 306, Scott no. 308). Togene er også blevet afbildet på mindrefrimærker fra Nauru.

Se også 
 Transport på Nauru
 Nauru Phosphate Corporation

Referencer

Eksterne henvisninger 

 

Nauru
Nauru
Guano Islands Act


Guano Islands Act er en amerikansk lov, vedtaget den 18. august 1856 af den amerikanske kongres, der giver amerikanske statsborgere ret til at tage øer i besiddelse, såfremt øerne indeholder guano (afføring fra fugle). Øerne kan være beliggende hvor som helst, så længe de ikke er beboede af mennesker og ikke omfattet af andre staters jurisdiktion. Loven giver også den amerikanske præsiden retten til at anvende militær magt til at beskytte rettighederne militært, ligesom loven giver USA straffemyndighed over sådanne øer.

Baggrund 
I 1840'erne, blev guano en vigtig kilde til fremskaffelse af salpeter til brug for fremstilling af krudt og gødning. I 1855 blev USA bekendt med store forekomster af guano på øerne i Stillehavet. For at sikre sig kontrol med disse øer, vedtog kongressen Guano Islands Act.

Loven angiver, at sådanne øer er amerikansk territorium, men præciserede, at USA ikke var forpligtet til at beholde øerne, når gødningen var samlet sammen.

Krav 

Mere end 100 øer er blevet erklæret amerikansk territorium i medfør af Guano Islands Act. USA hævder alene overhøjhedsret til et fåtal af disse. De øer, som USA fortsat gør krav på er:
 Baker Island
 French Frigate Shoals (del af Hawaii)
 Howland Island
 Jarvis Island
 Johnston Atoll
 Kingman Reef/Danger Rock
 Midwayøerne
 Navassa (krævet af Haiti)
 Palmyra Atoll
 Bajo Nuevo Bank (tvist med Colombia)
 Serranilla Bank (tvist med Colombia)
 Swains Island

Referencer

Eksterne henvisninger 
 Text of U.S. Code, Title 48, Chapter 8
 34th Congress Statutes at Large
 43rd Congress Statutes at Large

USA's love
Samtgemeinde Hattorf am Harz

Samtgemeinde Hattorf am Harz er en samtgemeinde (kommunefællesskab) med godt 7.400 indbyggere (2013), og aministrationen beliggende i byen Hattorf am Harz. Samtgemeinde Hattorf am Harz ligger i i den sydvestlige ende af Harzen og er en del af Landkreis Göttingen, i den tyske delstat Niedersachsen.

Geografi 
Samtgemeinden har fire medlemskommuner:
 Elbingerode
 Hattorf am Harz
 Hörden am Harz
 Wulften am Harz

Eksterne kilder/henvisninger 

 Samtgemeindens websted
 Om Hattorf am Harz engelsk side om Hattorf am Harz.
 Befolkning 31. Dezember 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Bajo Nuevo

Bajo Nuevo Banken er et ubeboet rev med nogle mindre øer, der ligger i den vestlige del af det Caribiske Hav. Det største sammenhængende landområde er Low Cay der er 300 meter langt og 40 meter bred (cirka 1 hektar). På denne ø findes også et fyrtårn. Det tætteste landmasse er Serranilla Bank, der ligger 110 kilometer mod vest.

Bajo Nuevo ses første gang hollandske kort fra 1634. Det blev genopdageret af den engelske pirat John Glover i 1660. Selvom revet er kontrolleret af Colombia er det genstand for suverænitetsdiskussioner idet også Jamaica, Nicaragua og Honduras gør krav på øerne.

Referencer

Se også 
 Serranilla Bank

Nordamerikas geografi
Rev
Ramón Castilla

Ramón Castilla y Marquesado (født 31. august 1797, død 25. maj 1867) var en peruviansk caudillo og præsident i Peru i fire perioder. Hans første markante optræden i peruviansk historie var som en kommandør i libertadorenes hær under Den spanske uafhængighedskrig, der førte til, at Peru blev en selvstændig nation. Senere ledede han landet under dets økonomiske opvækst, der skyldtes avl af fuglen guano. Castillas regering afskaffede også slaveriet og moderniserede staten.

Perus præsidenter
Swainsøen

Swainsøen (samoansk Olosega) er en atol i Tokelau-øgruppen i Stillehavet. Kulturelt er er den en del af Tokelau, men den administreres af USA som en del af Amerikansk Samoa. Swainsøen er også kendt som Olosengaøen eller Olohegaøen. Den ejes af Jenningsfamilien og bruges til kopraplantager. Øen har en befolkning på 17 tokelausere, som høster kokosnødderne. Øens areal er 186,5 ha, men kun 150,8 ha er land. I midten af øen er en lagune på omkring 35,8 ha.

Galleri

Referencer 

Amerikansk Samoa
Øer i USA
Carl Justus Fedeler

Carl Justus Fedeler (7. november 1837 i Bremen - 18. Marts 1897 i Bremerhaven) var en i Bremerhaven aktiv maler af skibsmotiver og illustrator af trægraveringer. Han var søn af en anden marinemaler, Carl Justus Harmen Fedeler. 

Han underskrev oftest sine malerier "C. Fedeler".

Carl Justus Fedeler sejlede i sine yngre år selv som sømand og blev ellers oplært som maler i sin faders atelier. Efter faderens død i 1858 tog han i 1860 ophold i Bremerhaven, hvor han som selvlært videreudviklede sit maleri. I 1858 begyndte han at levere træsnit med motiver af skibe og havne til kunstmagasiner og andre publikationer, såsom Leipzig Illustrierte Zeitung . Fra 1866 blev hans oliemalerier gengivet i form af postkort og som souvenirs, der bl.a. blev brugt af samlere.

Samlinger 
Carl Justus Fedelers værker indgår i samlingerne på 
 Skibsfartmuseet (Schiffahrtsmuseum der oldenburgischen Unterweserseum), Brake, 
 Focke-Museum, Bremen
 Deutsches Schiffahrtsmuseum, Bremerhaven
 Hamburger Kunsthalle, Hamburg,

Literatur 
 Saur: Allgemeines Künstlerlexikon. Band 37, Saur, München/Leipzig 2003, S. 385.
 Elke Grapenthin: Künstler und Künstlerinnen in Bremerhaven und Umgebung. Bremen 1991, S. 108–113.
 Bremische Biographie des 19. Jahrhunderts. Bremen 1912, (Nachdruck Bremen 1976), S. 130 f.
 Johannes Lachs: Schiffe aus Bremen, Bilder und Modelle im Focke-Museum. Bremen o.J. [1993], S. 109, 128, 130, 141, 142, 144, 149, 152, 155, 167.
 Gert Schlechtriem: Carl Fedeler, Bilder alter Polarexpeditionsschiffe, in: Zeitschrift Schiff und Zeit, Jg. 1973, S.37.

Eksterne links 

Malere fra Tyskland
Francisco Xavier de Luna Pizarro

Francisco Xavier de Luna Pizarro (født 3. november 1780, død 2. februar 1855) var en peruviansk præst og politiker, som kortvarigt var indsat som Perus præsident to gange i 1822 og 1833.

Han blev ærkebiskop af Lima i 1846.

Perus præsidenter
Præster fra Peru
Katolske biskopper
Best Of... (Sia Furler album)

Best Of ..., også kaldet Sia: Best Of..., er det første greatest hits album fra den australske singer-songwriter Sia, udgivet i Australien den 30. marts 2012 gennem den Sydney-baserede uafhængige pladeselskab Inertia. I opgørelsen indgår spor fra fire af Sias tidligere studiealbum: Healing Is Difficult (2001), Colour the Small One (2004), Some People Have Real Problems (2008) og We Are Born (2010). Der er også to spor featuring Sia, som gæstevokalist ("Destiny" af Zero 7 og "Titanium" af David Guetta), "My Love" fra The Twilight Saga: Eclipse film soundtrack plus en remixet version af "Buttons" af den brasilianske rockband CSS. Albummet blev annonceret i februar 2012, kort efter Sia påstod hun ville gå på pension. Nogle online musikbutikker tilbydes Sias musik DVD TV TV Is My Parent som en bonus.

Indhold 
Best Of ... indeholder atten numre, der spænder over femten års musik fra Sias karriere, herunder samarbejde arbejde med Zero 7 og andre kunstnere. Fjorten numre kommer fra fire af Sias tidligere studiealbums. "Taken for Granted" der repræsenterer det ældste materiale, er den eneste sang fra Sias album 'Healing Is Difficult fra 2002. "Numb", "Where I Belong", "Breathe Me" og "Sweet Potato" har alle været på Sia album Colour the Small One fra 2004. Numre fra hendes 2008-album Some People Have Real Problems inkluderer "The Girl You Lost to Cocaine", "Day Too Soon", Ray Davies' "I Go to Sleep", "Soon We'll Be Found" og "Buttons". "Clap Your Hands", "Bring Night", "You've Changed" og "The Fight" er oprindeligt fra Sias tidligere studiealbum We Are Born (2010).

De resterende fire numre repræsenterer kollaborative værker, et soundtrack og et remix. "Destiny" dukkede først op på den britiske duo Zero 7s album Simple Things (2001); sporet har vokaler af Sia og Sophie Barker. "My Love" blev vist i The Twilight Saga: Eclipse film soundtrack (2010). "Titanium", skrevet af Sia, David Guetta, Giorgio Tuinfort og Nick van de Wall, først dukkede op på Guettas album Nothing but the Beat fra 2011.

 Trackliste 

Track notering tilpasset fra Allmusic, herunder poster fra Healing Is Difficult, Colour the Small One, Some People Have Real Problems and We Are Born''.

Referencer 

Opsamlingsalbum fra 2012
Sia-album